stanford-oval/wikipedia huggingface dataset:
Alan Quine
Ura

Quine varattiin Kingston Frontenacsiin ensimmäisellä kierroksella toisena pelaajana vuoden 2009 CHL:n varaustilaisuudessa. Quine pelasi OHL:ssä 252 ottelua Kingston Frontenacsin, Peterborough Petesin ja Belleville Bullsin joukkueissa. Näissä hän teki 90 maalia ja 128 syöttöpistettä eli yhteensä 218 tehopistettä sekä sai tilastoihinsa 218 rangaistusminuuttia. Kauden 2010–2011 jälkeen Detroit Red Wings varasi Quinen kolmannella kierroksella vuoden 2011 NHL:n varaustilaisuudessa. Hän ei kuitenkaan tehnyt Red Wingsin kanssa sopimusta. Kauden 2012–2013 jälkeen Quine varattiin uudelleen, tällä kertaa New York Islandersiin kuudennella kierroksella.
28. syyskuuta 2013 New York Islanders kiinnitti Quinen kolmivuotiseen tulokassopimukseen. Quine siirtyi kaudeksi 2013–2014 AHL:ään Islandersin farmiseura Bridgeport Sound Tigersiin.
Tilastot

Käännös suomeksi
Aleijadinho

Kristus kantaa ristiä. Congonhas do Campo, Minas Gerais, Brasilia
Antônio Francisco Lisboa eli Aleijadinho (1730/1738 – 18. marraskuuta 1814) oli brasilialainen kuvanveistäjä ja arkkitehti, jonka töiden joukosta erityisen tunnetuiksi ovat kohonneet Santuário de Bom Jesus de Matosinhos -basilikan "kaksitoista profeettaa" Congonhasissa. Hän sairasti lepraa.
Wikimedia Commonsissa on kuvia tai muita tiedostoja aiheesta .
Alex Nieminen

Alex Nieminen (s. 1969) on uusmedia-alan pioneereja Suomessa. Kansallisesti tunnetuksi Alex Niemisen teki MTV3-kanavalla 1990-luvun puolivälissä näytetty Verkossa-ohjelma, jossa käsiteltiin internetin käyttöä kotikäyttäjän näkökulmasta. Radiomafiassa Nieminen juonsi sekä tunnettua elektronisen tanssimusiikin ohjelmaa Dancemob että Lista-ohjelmaa. Mediauransa hän aloitti Soundi-lehden kirjoittajana 1980-luvulla ja toimi sittemmin tamperelaisen paikallisradio 957:n tiskijukkana, josta hän tuli tunnetuksi nimellä DJ Alex. Vuosina 2015–2018 Nieminen toimi yhtenä Bassoradion Our House -ohjelman vetäjistä.
Nieminen perusti vuonna 1994 yhden Suomen ensimmäisistä internet-konsultointiyrityksistä, Homeboy Ky:n, josta tuli myöhemmin The Works Finland Oy, jonka Icon Medialab osti vuonna 1997. Nieminen siirtyi Icon Medialabin palvelukseen kehitysjohtajaksi Lontooseen. Vuonna 2002 hän siirtyi Aktivist Networkin toimitusjohtajaksi ja hänet valittiin helmikuussa 2002 yhdessä Tamron entisen toimitusjohtajan Pauli Kulvikin kanssa Satama Interactiven hallituksen jäseniksi. Vuonna 2004 Nieminen perusti yhdessä Kim Weckströmin kanssa konsulttiyhtiö Direction Helsinki Oy:n.
Huhtikuussa 2005 Niemisen sijoitusyhtiö Manta Ray Holdings Oy osti blogilista.fi-verkkopalvelun, jonka Sanoma Digital osti puolestaan loppuvuodesta 2007. Huhtikuussa 2007 yhtiö perusti yhteistyössä EMI Music Finlandin kanssa lastenviihteeseen erikoistuneen levymerkin, Ipanapa Recordsin.
Loppuvuodesta 2005 Direction Helsinki Oy:n ja Hasan & Partners Oy:n liiketoiminnat yhdistettiin ja samassa yhteydessä Niemisestä tuli mainostoimisto Hasan & Partners Oy:n toimitusjohtaja. Tästä tehtävästä hän erosi helmikuussa 2007. Itse julkaisemassaan tiedotteessa hän kertoo eroamisen syynä olleen näkemyserot toimiston kehittämisestä. Samoin sanoo toimisto, mutta toisesta näkökulmasta. Sen jälkeen Nieminen perusti uuden mainostoimiston, Laundry Helsinki Oy:n. Keväällä 2009 Nieminen perusti yhdessä Taivas Groupin perustajan ja hallituksen puheenjohtajan Jussi Nurmion kanssa suunnittelutoimisto N2:n. Laundrystä tuli osa N2-konsernia, johon perustettiin uudet yhtiöt N2 Design ja N2 Internet.
Nieminen on myös sukellusaiheisen Sukellus.fi-verkkosivuston perustaja. Tietoasiantuntijat ry myönsi sivustolle Vuoden tietoteko 2004 -palkinnon tunnustuksena hyvästä tiedon tuottamisesta ja välittämisestä Aasian vuoden 2004 tsunamikatastrofin aikana.. Sivusto palkittiin 30. maaliskuuta 2005 tiedonjulkistamisen valtionpalkinnolla. Nieminen tekee ja miksaa myös musiikkia taiteilijanimellä Alex Tigre. Hän toimii myös Sukeltajaliiton puheenjohtajana.
Nieminen on mukana Liike Nyt -kansanliikkeessä, joka perustettiin huhtikuussa 2018.
Aiheesta muualla

Alex Nieminen Twitterissä
Alex Nieminen Aktivistin vetäjäksi (tarkistettu 19. helmikuuta 2006)
Alex Nieminen osti listan blogeista (tarkistettu 19. helmikuuta 2006)
Alex Nieminen ja Kim Weckström perustivat uuden konsulttiyhtiön (tarkistettu 19. helmikuuta 2006)
Alex Nieminen irtisanoutui Hasan&Partnersista (tarkistettu 13. helmikuuta 2007)
Tietoasiantuntijat suitsuttavat sukellussivustoa (tarkistettu 5. maaliskuuta 2007)
Alejandra Pizarnik

Flora Alejandra Pizarnik (29. huhtikuuta 1936 Avellaneda – 25. syyskuuta 1972 Buenos Aires) oli argentiinalainen runoilija ja kääntäjä. Teoksissaan hän kuvaili juurettomuuden ja maanpaossa elämisen tunnelmia. Hän syntyi Buenos Airesissa Itä-Euroopasta muuttaneille juutalaisvanhemmille, ja opiskeli Buenos Airesin yliopistossa filosofiaa ja kirjallisuutta. Vuonna 1960 Pizarnik muutti Pariisiin, työskenteli sikäläisissä lehdissä, julkaisi joitakin runoja ja käänsi romaaneita espanjaksi. Vuonna 1965 hän palasi Buenos Airesiin ja julkaisi kahdeksan runokokoelmaa. Monissa runoissa puhutaan epätoivosta ja itsetuhoisista ajatuksista. Hän teki itsemurhan vuonna 1972.
Almaco

| Almaco Group Oy |
| --- | --- |

Perustettu:  1998
Perustaja:  Mikael Hedberg, Ulf Hedberg, Antti Kaskinen ja Lars Pellas
Toimitusjohtaja:  Mikael Hedberg
Kotipaikka:   Turku
Toiminta-alue:  maailmanlaajuinen
Toimiala:  telakka- ja rakennusteollisuus
Tuotteet:  hytti- ja ravintolakeittiötilat matkustajalaivoihin
Liikevaihto:  95,4 milj. € (2015)
Tytäryhtiöt:  Almaco Group Ltda, Rio de Janeiro  Almaco Group Ltd, Shanghai Almaco Group S.A.S., Nantes Almaco Group S.r.l., Venetsia Almaco Group Pte Ltd, Singapore Almaco Group Inc., Boca Raton, Florida
Kotisivu:  www.almaco.cc
Infobox OKVirheellinen NIMI-arvo: 
Almaco Group Oy on suomalainen teollisuusyritys, joka suunnittelee ja rakentaa modulaarisia tilaelementtejä laivan- ja talonrakennusteollisuuden tarpeisiin. Suomen lisäksi sillä on toimisto Brasiliassa, Kiinassa, Ranskassa, Saksassa, Italiassa, Singaporessa ja Yhdysvaltain Floridassa.
Yrityksen perustivat vuonna 1998 Mikael Hedberg, Ulf Hedberg, Antti Kaskinen ja Lars Pellas. Mikael Hedberg nimitettiin toimitusjohtajaksi ja hallituksen puheenjohtajaksi. Almaco perustettiin suunnittelemaan jo liikenteessä olevien matkustajalaivojen hyttiosastojen ja ravintola-alueiden uudistamista. Myöhemmin mukaan tuli myös keittiö- ja ruokahuoltoalueiden toteuttaminen, kun Almaco osti vuonna 2005 MacGregor-yhtiöltä nuo liiketoiminnot.
Vuonna 2006 Almacolle myönnettiin tasavallan presidentin kansainvälistymispalkinto.
Vuonna 2015 Almacosta eriytettiin Admares-yhtiö, joka tuottaa suuria kelluvia rakennuksia.
Käännös suomeksi
Acrotriche

| Acrotriche |
| --- | --- |
 Acrotriche divaricata
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Kanervakasvit Ericaceae
Suku::  Acrotriche  R.Br.
Katso myös
   Acrotriche Wikispeciesissä   Acrotriche Commonsissa 
Infobox OKNimi-testi OK: 
Acrotriche on kanervakasvien heimoon kuuluva suku. Suvun lajeja tavataan Australiassa.
Lajeja

Acrotriche affinis
Acrotriche aggregata
Acrotriche aristata
Acrotriche baileyana
Acrotriche cordata
Acrotriche depressa
Acrotriche divaricata
Acrotriche dura
Acrotriche fasciculiflora
Acrotriche halmaturina
Acrotriche lancifolia
Acrotriche leucocarpa
Acrotriche manglesii
Acrotriche orbicularis
Acrotriche ovalifolia
Acrotriche parviflora
Acrotriche patula
Acrotriche plurilocularis
Acrotriche prostrata
Acrotriche ramiflora
Acrotriche rigida
Acrotriche serrulata
Acrotriche subcordata
Aiheesta muualla

http://plantnet.rbgsyd.nsw.gov.au/cgi-bin/NSWfl.pl?page=nswfl&showsyn=&dist=&constat=&gen=Acrotriche&spe= (englanniksi)
Adolfo Tito Yllana

Adolfo Tito Yllana vuonna 2021.

Adolfo Tito Yllana (s. 6. helmikuuta 1948 Naga City) on filippiiniläinen roomalaiskatolinen arkkipiispa ja Pyhän istuimen diplomaatti. Hänet vihki papiksi Caceresin (Nueva Caceres) arkkihiippakuntaan Teopisto Valderrama Alberto 19. maaliskuuta 1972. Hänet nimitettiin Montecorvinon titulaariarkkipiispaksi sekä apostoliseksi nuntiukseksi Papua-Uuteen-Guineaan 13. joulukuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.
Yllana sai 5. helmikuuta 2002 lisäksi nimityksen nuntiukseksi Salomonsaarille. 31. maaliskuuta 2006 hänet siirrettiin nuntiukseksi Pakistaniin ja 20. marraskuuta 2010 Kongon demokraattiseen tasavaltaan.
Acrow Haltin rautatieasema

Acrow Haltin rautatieasema oli pieni rautatieasema Saffron Walden Railwayn varrella Saffron Waldenissa, Essexissä. Se sijaitsi lähellä Acrow Engineering Ltd:n Coronation Worksin tehdasta, jonka työntekijöiden käyttöön asema alun perin tehtiin. Se oli käytössä vuosina 1957–1964.
Historia

Asema avattiin 25. maaliskuuta 1957. Sen rakennutti Acrow Engineering, joka lahjoitti valmistuneen aseman British Railwaysille. Avajaisseremoniaan osallistui Saffron Waldenin pormestari, ja ensimmäisen asemalla pysähtyneen junan kuljettajalle ja lämmittäjälle annettiin shamppanjapullo.
Asemalla oli yksi betoninen laituri, jonka keskellä oli betoninen katos. Katoksen takaa lähti betonipäällysteinen polku tehtaalle. Aseman valaistuissa, keltaisissa nimikylteissä oli myös Acrow-logo. Laiturin itäpäässä radasta erkani jyrkkä sivuraide tehtaalle.
Rautateiden käyttäjämäärät laskivat sodan jälkeen, ja vuoden 1963 Beechingin leikkauksissa Saffron Walden Railwayta ehdotettiin suljettavaksi. Paikallisten vastustuksesta huolimatta matkustajaliikenne linjalla loppui 7. syyskuuta 1964. Acrow Haltin asema suljettiin samana päivänä.
Nykytila

Sekä laituri että katos ovat edelleen olemassa. Laituri on pääosin umpeenkasvanut, mutta katoksen lähellä aluskasvillisuutta ei ole.
Adrian Borland

Adrian Borland (1997)
Adrian Borland (6. joulukuuta 1957 – 26. huhtikuuta 1999) oli brittiläinen rockmuusikko. Hän tuli tunnetuksi The Outsidersin ja siitä kehittyneen post-punk-yhtye The Soundin keulahahmona. Jälkimmäinen loi menestyksekkään uran vuosina 1978–1987.
The Soundin hajoamisen jälkeen vuonna 1987 Borland julkaisi useita sooloalbumeja. Kerran hän mainitsi kaikkien aikojen suosikkikappaleekseen The Waterboysin ”The Whole of the Moonin”.
Adrian Borlandin hautakivi
Borland kärsi pitkäaikaisesta depressiosta ja teki itsemurhan heittäytymällä junan alle Lontoossa 1999.
Diskografia > The Outsiders -albumit

Calling On Youth
Close Up
Diskografia > Second Layer -albumit

World of Rubber
Diskografia > The Sound -albumit

Jeopardy
From The Lion’s Mouth
All Fall Down
Heads and Hearts
In the Hothouse
Thunder Up
Diskografia > Sooloalbumit

Alexandria
Brittle Heaven
Beautiful Ammunition
Cinematic
5:00 AM
The Last Days of the Rain Machine (postuumi)
Harmony & Destruction(postuumi)
The Amsterdam Tapes (postuumi)
Diskografia > Kokoelmat

Counting the Days
Second Layer
Vital Years
Cinematic Overview
Propaganda
BBC Recordings
The Dutch Radio Recordings, vol 1–5
Diskografia > Singlet ja EP:t

One to Infinity 7″ EP
Physical World 7″ EP
Flesh as Property EP
State of Emergency EP
Heyday Single
Live Instinct Maxi
Sense of Purpose Single
Hot House Single
Party of the Mind Single
Mining dor Heart Flexi
Counting the Days Single
Golden Soldiers Single
Shock of Daylight Minialbumi
Temperature Drop Single
Under You Single
Hand of Love Single
Iron Years Single
Light the Sky
Beneath the Big Wheel
All the Words
Over the Under
Adolph Baller

Adolph Baller (30. heinäkuuta 1909 Brody – 23. tammikuuta 1994 Palo Alto) oli puolalaissyntyinen, yhdysvaltalaistunut pianisti. Hän tuli tunnetuksi etenkin klassismin ja romantiikan aikojen ohjelmiston esittäjänä.
Baller lähti 8- tai 9-vuotiaana perheensä luota opiskelemaan Wieniin. Hän teki solistidebyyttinsä 13-vuotiaana Wienin filharmonikkojen kanssa. Sittemmin hän esiintyi orkesterien kanssa monissa Euroopan maiden pääkaupungeissa. Vuonna 1938 Baller joutui juutalaisena natsien väkivallan uhriksi, mikä johti pitkään toipumisjaksoon. Baller pakeni Edith Straussin kanssa Unkariin, jossa menivät naimisiin, ja siirtyivät sieltä Jugoslaviaan ja sitten joulukuussa 1938 Yhdysvaltoihin. Kaliforniaan Baller meni ensimmäisen kerran vuonna 1941 Yehudi Menuhinin vieraana. Duo esiintyi yhdessä viidentoista vuoden ajan.
Baller oli vuosina 1942–1943 mukana perustamassa eri puolilla maailmaa konsertoinutta Alma Trio -kokoonpanoa. Alkuperäiskokoonpanoon kuuluivat hänen kanssaan sellisti Gábor Rejtő ja viulisti Roman Totenberg; myöhemmin viulistiksi tuli Andor Toth. Vuonna 1970 Baller vetäytyi triosta virallisesti, vaikka esiintyikin sen kanssa vielä monien vuosien ajan kotiseuduillaan. Hän kuului 31 vuoden ajan Stanfordin yliopiston henkilökuntaan. Lisäksi hän opetti San Franciscon musiikkikonservatoriossa ja San Rafaelin Dominican Collegessa sekä yksityisesti. Hänen johdollaan opiskelivat muiden muassa William Corbett-Jones, Roy Bogas, Gita Karasik, Patricia Michaelian ja Jerome Rose.
Baller jäi leskeksi vaimonsa Edithin kuoltua vuonna 1987. Hänellä oli tytär. Baller kuoli 84-vuotiaana munuaisten vajaatoimintaan. Kymmenen vuotta ennen hänen kuolemaansa Stanfordin yliopistossa oli perustettu hänen kunniakseen säätiö pianonsoiton opiskelijoiden avustamiseen stipendein.
Adolf Brudes

| Adolf Brudes |
| --- | --- |
 Brudes BMW 328 -autossa Nürburgringillä vuonna 1976.
Henkilötiedot
Kansalaisuus:   Saksa
Formula 1 -ura
Aktiivivuodet:  1952
Talli(t):  Veritas (yksityisesti)
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1952
Viimeinen kilpailu:  Saksan Grand Prix 1952
Adolf Brudes (15. lokakuuta 1899 Kotulin – 5. marraskuuta 1986 Bremen) oli saksalainen moottoriurheilija. Hän osallistui yhteen Formula 1 -sarjan MM-osakilpailuun Veritas-tallin autolla vuoden 1952 Saksan Grand Prix:ssa. Brudes keskeytti kilpailun moottoririkkoon viidennellä kierroksella. Lisäksi hän osallistui useaan MM-sarjan ulkopuoliseen F1-kilpailuun.
Brudes menestyi F1-uraansa paremmin urheiluautokilpailuissa. Hän sijoittui kolmanneksi vuoden 1940 Mille Miglia -kilpailussa. Autona hänellä oli BMW 328. Uransa alussa hän kilpaili moottoripyörillä.
Brudes on neljänneksi vanhin kuljettaja, joka on osallistunut F1:n MM-osakilpailuun. Hän oli kilpailussa 52 vuotta ja 293 päivää vanha.
Formula 1 -sarjan MM-kilpailujen tulokset

| Vuosi | Talli | Auto | 1 | 2 | 3 | 4 | 5 | 6 | 7 | 8 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1952 | Adolf Brudes | Veritas RS | SWI  | INDY  | BEL  | FRA  | GBR  | GER Kesk. | DUT  | ITA  | - | 0 |
Alf Holmgren

Alf (Alfred) Augustsson Holmgren (11. maaliskuuta 1899 Maalahti – 15. elokuuta 1987 Norridge, Cook, Illinois Yhdysvallat) oli suomalainen ruotsin kielellä kirjoittanut kirjailija.
Holmgrenin vanhemmat olivat maanviljelijä August Kull (aikaisemmin Holm) ja Maria (o.s. Kull). Puoliso oli vuodesta 1928 Fanny Valdine Östergårds. Hän kävi Breidablickin kansankorkeakoulun ja työskenteli sitten varastomiehenä Maalahdessa. Holmgren muutti 1924 Yhdysvaltoihin ja kävi siellä baptistikirkon seminaarin Chicagossa. Hän toimi sitten matkasaarnaajana ja asui Seattlessa ja Illinoisissa.
Holmgren on haudattu Libertyvillen hautausmaalle Illinoisissa.
Teoksia

Sjungande blixtar : landsbygdsroman. Fram, Vasa 1924
Elin Torp eller Godhetens belöning : verklighetsskildring. Unggrens boktryckeri, Vasa 1933
Varia : Den lille vägvisaren. Painettu Seattlessa Yhdysvalloissa.
Kristus och Rutherford. Painettu Seattlessa Yhdysvalloissa.
Amtmannsnes

| Amtmannsnes |
| --- | --- |
 Amtmannsnes
 Koordinaatit: 69°59′30″N, 23°17′47″E 
Valtio:  Norja
Lääni:  Finnmark
Kunta:  Alattio
Pinta-ala:  
 – Maa:  0,24 km²
Väkiluku (2023):  436
 – Väestötiheys:  1 816,7 as./km²
Infobox OKVirheellinen NIMI-arvo: 
Amtmannsnes on taajama Alattion kunnassa Finnmarkin läänissä Norjassa. Taajaman pinta-ala on 0,24 neliökilometriä ja asukasluku 436 vuonna 2023.
Adolf Bredenberg

Gustaf Adolf (G. A.) Bredenberg (10. elokuuta 1865 Bromarv – 21. helmikuuta 1955 Helsinki) oli suomalainen Helsingin yliopiston meijeriopin apulainen 1913–1921, ylimääräinen professori 1921–1934, vt. professori 1934–1935. Hän julkaisi alan teoksia. Hän oli myös kansanedustaja (RKP) 1914–1917 ja Hangon lisätyn kaupunginvaltuuston jäsen 1909.
Bredenbergin isä oli merikapteeni Gustaf Samuel Bredenberg, joka omisti Östanbergin tilan Bromarvissa. Bredenberg kävi koulua Helsingissä Svenska normallyceumissa ja pääsi ylioppilaaksi 1886. Hän opiskeli agronomiksi ja filosofian kandidaatiksi kemia pääaineena. Hän toimi opettajana useissa maatalousalan oppilaitoksissa, kunnes vuonna 1903 hän tuli voilaboratorion hoitajaksi Hankoon, jossa toimi myös kunnallisissa tehtävissä. Hän asui Hangossa kymmenen vuotta. Samaan aikaan hän kävi opintomatkoilla ulkomailla ja jatkoi opintoja yliopistossa, jossa hän väitteli tohtoriksi 1912. Sen jälkeen hän vuonna 1913 siirtyi Helsingin yliopistoon maatalous-metsätieteellisen tiedekunnan opettajaksi. Meijeriopin professuurin lisäksi hän hoiti tilapäisesti myös kotieläinopin professuuria.
Bredenberg avioitui 1895 Anna Cecilia Svenssonin kanssa, joka kuoli 1919. Bredenberg asui Helsingissä eläkkeelle jäätyäänkin mutta seurasi vanhan kotikaupunkinsa asioita ja oli Hangöföreningenin jäsen ja valittu sen puheenjohtajaksikin. Hän oli monien seurojen ja yhdistysten jäsen ja puheenjohtaja, ja hänelle myönnettiin erilaisia kunnianosoituksia, kuten Suomen Talousseuran kultamitali.
Julkaisuja

Beiträge zur Kenntnis der Hüllen der Milchfettkügelchen (1912)
Studien über den Wassergehalt der finnischen Exportbutter (1913)
Studien über die Fettkügelchen in der Kuhmilch (1913)
Illustrerad katalog öfver sydvästra Finlands andelsmejeriförbunds historiska utställning af mjölkhushållningsredskap, 1913 - suom.: Kuvitettu luettelo Lounais-Suomen Osuusmeijeriliiton historiallisesta maitotalousesineiden näyttelystä, Turun Suomalainen kirjapaino- ja sanomalehti 1913.
I vår växtsmörfråga, 1914
Amar

Wikisanakirjassa on tähän liittyvä sananselitys: .
Amar voi tarkoittaa muun seuraavia:
Amar, intialainen elokuva vuodelta 1954
Amar, naisten sukka- ja sukkahousumerkki, ks. Nanso, Kerilon
Amar, Portugalin edustuskappale vuoden 2005 Eurovision laulukilpailussa
Amar, etunimenä:
Amar Benikhlef (s. 1982), algerialainen judoka
Amar Bose (s. 1929), intialaistaustainen yhdysvaltalainen insinööri, Bose Corporationin perustaja
Amar Dhanjan (s. 1982), intialaistaustainen brittiläinen laulaja
Amar Pal (1922–2019), intialainen bengalien kansanlaulujen laulaja
Amar, sukunimenä:
Anandyn Amar (1886–1941), mongolialainen poliitikko
Baptiste Amar (s. 1979), ranskalainen jääkiekkoilija
Jean-Pierre-André Amar (1755–1816), ranskalainen vallankumouksellinen
Ludu Daw Amar (1915-2008), burmalainen kirjailija, toimittaja ja poliittinen aktivisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amar”, voi hakea sivunnimihaulla, laajalla sivunnimihaulla tai tekstihaulla.
Almalyn metroasema

| Almaly (Алмалы) |
| --- | --- |

 Almatyn metro 
Perustiedot
Metrolinjat:  Linja 1
Paikkakunta:  Almaty, Kazakstan
Avattu:  1. joulukuuta 2011
Rakenne
Tyyppi:  tunneliasema
Almaly (kaz. Алмалы) on yksi Almatyn metron asemista. Se avattiin 1. joulukuuta 2011.
Aiheesta muualla

(venäjäksi)
(venäjäksi)
Adolfo Ruiz Cortines

| Adolfo Ruiz Cortines |
| --- | --- |

Meksikon presidentti
 1. joulukuuta 1952 – 30. marraskuuta 1958  
Edeltäjä:  Miguel Alemán Valdés
Seuraaja:  Adolfo López Mateos
Henkilötiedot
Syntynyt: 30. joulukuuta 1889
Kuollut: 3. joulukuuta 1973 (ikä 83)
Tiedot
Puolue:  Partido Revolucionario Institucional
Adolfo Ruiz Cortines  (30. joulukuuta 1889 Veracruz – 3. joulukuuta 1973 México) oli meksikolainen poliitikko, joka toimi maansa presidenttinä 1952–1958. Hänen keskeisiä arvojaan olivat kohtuus ja yhtenäisyys. Hänen kaudellaan Meksikon taloudella meni hyvin, osittain vastikään löydettyjen öljy- ja maakaasuvarojen ansiosta. Hän palautti kansalaisten luottamuksen poliittiseen järjestelmään ja toi maahan ennennäkemättömän yhtenäisyyden.
Aiheesta muualla

Kuvia tai muita tiedostoja aiheesta Adolfo Ruiz Cortines Wikimedia Commonsissa
Alf Brenner

Alf Martin Brenner (27. joulukuuta 1895 Helsinki – 2. kesäkuuta 1948 Helsinki) oli suomalainen ruotsin kielellä kirjoittanut opettaja ja sukututkija. Hän käytti myös nimimerkkiä Clas Alfrid Broman.
Brenner pääsi ylioppilaaksi 1913 ja valmistuttuaan hän työskenteli opettajana Inkoon Västankvarnissa 1920-1927. Bremer omisti vuoteen 1933 saakka Svartbäckin ratsutilan. Myytyään tilansa hän ryhtyi kokopäivätoimiseksi sukututkijaksi ja paikallishistorian tutkijaksi. Viimeksi Brenner toimi Svenska litteratursällskapet i Finlandin julkaiseman Sukukirjan toimittajana. Brenner julkaisi teoksia Siuntion, Inkoon, Fagervikin, Degerbyn ja Porkkalan paikallishistoriasta. Hän julkaisi myös ensimmäisen suomen kielellä ilmestyneen sukututkimuksen oppaan.
Vuoden 1918 sisällissodan aikana Hortling osallistui Kirkkonummen taisteluihin Länsi-Uudenmaan suojeluskuntalaisista kootun Sigurdskårenin mukana ja oli puolitoista kuukautta sotavankina Helsingissä. Vuonna 1958 hän julkaisi Sigurdskårenista kertovan kirjan.
Teoksia

Klokt å tokot.   Schildt 1918 (nimimerkillä Clas Alfrid Broman)
Dödsnoveller.    Söderström 1920
Ingå, Fagervik, Degerby : en västnyländsk bygdekrönika : Första delen ; sammanställd av Alf Brenner ; under medverkan av Sven Andersson, Nils Cleve, L. Oscar Kjäldström och A. W. Rancken.  Ekenäs 1936, 2. uppl. Ingå kommun, Ingå 1972, 1985
Ingå, Fagervik, Degerby : en västnyländsk bygdekrönika : Andra delen ; sammanställd av Alf Brenner ; under medverkan av Sven Andersson, Nils Cleve, L. Oscar Kjäldström och A. W. Rancken.  Ekenäs 1936, 2. uppl. Ingå kommun, Ingå 1972, 1985
Distriktssinnessjukhuset i Ekenäs och Mjölbollstad sanatorium : deras tillkomst och verksamhet. Till August Ramsay på hans 80-årsdag den 15 mars 1939. På uppdrag av sjukhusen styrelse.            Distriktssinnessjukhuset i Ekenäs / Mjölbollstad sanatorium, Helsingfors 1939
Porkalabygden och dess minnen ; under redaktion av Einar Pontán och Alf Brenner.    Helsingfors 1945
Släktforskning : praktisk handbok för Finland.   Söderström 1947 (suomeksi nimellä Sukututkimuksen opas, Otava 1956)
Släktbok  Ny följd I, 2, utgiven av Alf Brenner, Svenska litteratursällskapet i Finland, Helsingfors 1947, http://www.sls.fi/sv/utgivning/slaktbok-ny-foljd-i2
Sjundeå sockens historia : under medverkan av A. W. Rancken för kapitlet Kyrkbyggnader och kyrkokonst : 1 delen.     Hembygdens vänner i Sjundeå, Hangö 1953
Sjundeå sockens historia 2. Hembygdens vänner i Sjundeå, Hangö 1955
Sigurdskåren. Söderström 1958
Oulun kaupungin perunkirjoituksia 1653-1750 / Bouppteckningar i Uleåborgs stad.   Suomen sukututkimusseura, Helsinki 1963
Oulun kaupungin perunkirjoituksia 1750-1779 / Bouppteckningar i Uleåborgs stad.   Suomen sukututkimusseura, Helsinki 1964
Oulun kaupungin perunkirjoituksia 1779-1800 / Bouppteckningar i Uleåborgs stad.   Suomen sukututkimusseura, Helsinki 1966
Från brandstodsplikt till brandstodsbolag : Ömsesidiga försäkringsbolaget Landsbygden 1871-1945.    Nylands försäkring ömsesidigt bolag, Helsingfors 1970 (suomeksi nimellä Paloavusta palovakuutukseen : Keskinäinen vakuutusyhtiö Maaseutu 1871-1945,  Uudenmaan vakuutus keskinäinen yhtiö, Helsinki 1970)